
–
Halvårlig situationsrapport om gennemførelsen af kapitel III i EU's strategi mod spred​ning af masseødelæggelsesvåben

–
Ajourført prioritetsliste med henblik på en sammenhængende gennemførelse af EU's strategi mod spredning af masseødelæggelsesvåben


Den personlige repræsentant i spørgsmål vedrørende ikke-spredning af masseødelæggelsesvåben udsender hermed følgende tekster, som blev godkendt af PSC den 2. december 2005:

–
halvårlig situationsrapport om gennemførelsen af kapitel III i EU's strategi mod spredning af masseødelæggelsesvåben (s. 2-23)

–
ajourført prioritetsliste med henblik på en sammenhængende gennemførelse af EU's strategi mod spredning af masseødelæggelsesvåben (s. 24-54)

Disse tekster fremsendes til Coreper og Rådet med henblik på vedtagelse (jf. I/A-punkts-note 15279/05 PESC 1100 CONOP 49 CODUN 33).

Udkast til

Halvårlig situationsrapport om gennemførelsen af kapitel III 

i EU's strategi mod spredning

af masseødelæggelsesvåben

1.
Indledning
Den halvårlige situationsrapport, der følger nedenfor er udarbejdet efter koordination mellem kontoret for den personlige repræsentant i spørgsmål vedrørende ikke-spredning af masse​ødelæggelsesvåben og Kommissionen. De initiativer, der er taget eller foreslået, er anført med fede typer med samme overskrifter for foranstaltninger som i kapitel III i EU's strategi mod spredning af masseødelæggelsesvåben, som Det Europæiske Råd vedtog den 12. decem​ber 2003.

Den personlige repræsentant har også udarbejdet en revideret prioritetsliste (s. 24.-54) på grundlag af den første prioritetsliste, som Rådet (eksterne forbindelser) tilsluttede sig i de​cember 2004 (dok. 15246/04).

2.
Om gennemførelsen af strategiens kapitel III
A)
Multilateralismen skal gøres mere effektiv gennem målrettet handling mod spredning.
1)
Arbejde for global anvendelse og om nødvendigt styrkelse af de vigtigste traktater, aftaler og kontrolordninger om nedrustning og ikke-spredning.

–
Iværksættelse af en diplomatisk indsats for at styrke multilaterale aftaler og fremme de​res universelle anvendelse ved gennemførelsen af Rådets fælles holdning 2003/805/FUSP af 17. november 2003:

=
Der er gennemført demarcher for at fremme en tidlig ikrafttrædelse af CTBT og en universel anvendelse af CWC, BTWC, den omfattende kontrol​aftale, tillægsprotokol​len samt HCoC.

=
EU's målsætning om at bevare NPT-ordningens integritet er stadig gæl​dende, især efter NPT-gennemgangskonferencen i 2005. Rådets fælles hold​ning FUSP/0329/05, der blev vedtaget den 25. april 2005 for at definere en afbalanceret tilgang med det formål at bevare de tre søjler i NPT (ikke-spredning, ned​rustning og fredelig anvendelse), er stadig grundlaget for EU's indsats på området. Rådets fælles holdning opfordrer bl.a. til, at der gøres en indsats for at gøre NPT universel og styrke IAEA's kontrol​system.

=
Strategien mod spredning af masseødelæggelsesvåben og dens bestemmelser fremhæves i de fælles erklæringer, som formandskabet på EU's vegne frem​sætter i relevante fora, især på nedrustningskonferencen i Genève, og på mø​der mellem stater, der er parter i relevante traktater. Disse erklæringer har understreget EU's engagement i forbindelse med det multilaterale system, betyd​nin​gen af fuldstændig opfyldelse af gældende traktatforpligtelser og EU's vilje til at arbejde for at styrke disse traktater, om nødvendigt.

2)
Fremme af FN's Sikkerhedsråds rolle og forøgelse af dets ekspertise, så det kan klare udfor​dringen fra spredning af masseødelæggelsesvåben.

–
Arbejde blandt andet for, at Sikkerhedsrådet kan gøre brug af uafhængig ekspertise og en pulje af let tilgængelig kompetence for at kontrollere spredningsaktiviteter, der er en potentiel trussel mod den internationale fred og sikkerhed. EU vil overveje, hvordan UNMOVIC's unikke erfaring med hensyn til kontrol og inspektion kan bevares og ud​nyttes, f.eks. ved at opstille en liste over eksperter.

=
Der vil fortsat blive gennemført demarcher med henblik på at fremme frem​læggelsen af rapporter i henhold til FN's Sikkerhedsråds resolution 1540.

=
Drøftelserne om etablering af en international inspektions- og verifikations​kapacitet under FN fortsætter.

3)
Fremme af politisk, finansiel og teknisk støtte til verifikationsordningerne

–
Nu hvor alle EU's medlemsstater har ratificeret IAEA-tillægsprotokollen, vil EU for​doble sin indsats for at fremme tredjelandes indgåelse heraf.
=
Rådets fælles aktion 2005/574/FUSP om støtte til IAEA’s aktiviteter på områ​derne nuklear sikkerhed og kontrol, der blev vedtaget den 18. juli 2005, in​deholder bestemmelser om lovgivningsmæssig bistand i forbindelse med gen​nemførelsen af tillægsprotokollen i tredjelande.

=
EU er på sine trojkamøder med tredjelande blevet ved med at understrege betydningen af at fremme tillægsprotokollens universelle karakter.

=
På grundlag af Rådets fælles holdning 2005/329/FUSP opfordrer EU fortsat til, at tillægsprotokollen bliver den nye standard for kontrol.

–
Fremme af foranstaltninger, der skal sikre, at ethvert misbrug af civile programmer til militære formål udelukkes effektivt.

=
I den fælles holdning vedrørende NPT-gennemgangskonferencen besluttede EU at tilskynde til en grundig gennemgang af den rapport om multilaterale tiltag i forbindelse med det nukleare brændselskredsløb, der er udarbejdet af den rådgivende ekspertgruppe, som er nedsat af IAEA's generaldirektør (INFCIRC/640 fra februar 2005). EU overvejer for tiden, hvordan dette vig​tige spørgsmål mest hensigtsmæssigt kan følges op.

–
Frigivelse af finansielle midler til støtte for særlige projekter under ledelse af multilate​rale institutioner (f.eks. IAEA, CTBTO PrepCom og OPCW), der kunne bidrage til at nå vores mål.

=
Rådets fælles aktion 2005/574/FUSP af 18. juli 2005 om støtte til IAEA havde til formål at forbedre den nukleare sikkerhed på Balkan, i Kaukasus og Centralasien samt i Middelhavsområdet og Mellemøsten. Som nævnt ovenfor indeholder den også bestemmelser om lovgivningsmæssig bistand i forbin​delse med gennemførelsen af tillægsprotokollen i udvalgte tredjelande.

=
Rådets fælles aktion til støtte for OPCW's aktiviteter som led i gennemførel​sen af EU's strategi mod spredning af masseødelæggelsesvåben, som Rådet (almindelige anliggender og eksterne forbindelser) vedtog den 22. novem​ber 2004, er nu ved at blive gennemført. Denne fælles aktion skal dels fremme den universelle karakter af CWC, og navnlig være en tilskyndelse til, at ikke-kontraherende stater (signatarstater og ikke-signatarstater) tiltræder CWC, og dels støtte, at stater, der er kontraherende parter, gennemfører CWC. EU-støtten er også koncentreret om internationalt samarbejde på om​rådet kemiske aktiviteter. Rådets organer er ved at drøfte en forlængelse af den fælles aktion om støtte til OPCW's aktiviteter, således at den kan blive gennemført i 2006. 

=
EU overvejer muligheden for at deltage i destruktionen af de albanske lagre af kemiske våben sammen med USA og Schweiz. EU afventer en specifik anmodning fra Albanien med en omkostningsberegning.

=
Der er ved at blive udarbejdet en fælles aktion til støtte for CTBTO, der skal styrke CTBT's kontrolsyste​m, og som skulle være klar til vedtagelse i begyn​delsen af 2006.

–
Fremme af anfægtelsesinspektioner såvel inden for som uden for rammerne af kon​ven​tionen om kemiske våben. Spørgsmålet vil blive behandlet i CWC's kompetente organer og som led i den politiske dialog med tredjelande.

=
EU har aktivt støttet OPWC-mæglerens indsats i relation til anfægtelses​inspektioner og har meddelt denne støtte til tredjelande på trojkamøder. Den personlige repræsentants kontor har deltaget i en række møder om dette spørgsmål i Haag. Den foreslåede EU-handlingsplan for anfægtelses​inspek​tioner er blevet modtaget af mægleren, som vil anvende den sammen med andre dokumenter til sine endelige konklusioner. 
–
Styrkelse af BTWC og CWC og i den forbindelse fortsatte overvejelser om kontrol​instrumenter. BTWC omfatter i øjeblikket ikke nogen kontrolmekanisme. EU må overveje, hvordan overholdelsen af konventionens bestemmelser kan styr​kes. Der kunne nedsættes en ekspertgruppe til at rådgive om, hvordan dette kan gøres. EU vil føre an i bestræbelserne på at skærpe bestemmelserne om handel med materiale, der kan anven​des til fremstilling af biologiske våben. EU vil også føre an i støtten til gennemførelsen af BTWC på nationalt plan (f.eks. ved at yde teknisk bistand). EU vil overveje at yde støtte til stater, der har administrative el​ler økonomiske vanskeligheder med den natio​nale gennemførelse af CWC og BTWC.

=
Efter at den personlige repræsentant har fremlagt sine idéer, har CODUN-Gruppen nedsat en EU-taskforce, der skal rådgive om en fælles aktion for støtte til BTWC. På grundlag heraf er der udarbejdet et udkast til fælles ak​tion, der skal fremme den universelle karakter af BTWC og dens gennemfø​relse på nationalt plan gennem EU's tekniske (administrative og retslige) og finansielle bistand, og der er for nylig opnået enighed om den på gruppeni​veau. Den skulle kunne blive vedtaget af Rådet inden årets udgang. Endvi​dere er Rådet ved at vedtage en EU-handlingsplan til støtte for BTWC, der fokuserer på en effektiv brug af tillidsskabende foranstaltninger og på efter​forskning af påstået brug af BW.
=
Forberedelserne til BTWC-gennemgangskonferencen i 2006 er i gang. Der er ved at blive udarbejdet en fælles EU-holdning med henblik på denne konfe​rence.

4)
Styrkelse af eksportkontrolpolitikker og -praksis i samordning med partnere inden for eksportkontrolordninger; anbefaling, hvor der er relevant, af, at lande uden for de eksiste​rende eksportkontrolordninger og –arrangementer følger effektive eksportkontrolkriterier; styrkelse af leverandørordninger og europæisk samordning på dette område

–
EU skal gøres til en førende aktør i eksportkontrolordningerne ved at koordinere EU-holdningerne inden for de forskellige ordninger, støtte de tiltrædende landes medlem​skab og eventuelt inddragelse af Kommissionen, fremme en "catch-all"-bestemmelse i ordningerne, hvor den ikke allerede er vedtaget, samt styrke informationsudvekslingen, især med hensyn til følsomme destinationer, følsomme slutbrugere og indkøbsmønstre.

=
EU-holdningerne er systematisk blevet koordineret forud for og, når det var nødvendigt, også under møderne mellem partnerne i eksportkontrolordnin​gerne, hvilket har gjort det lettere at forberede EU's forslag i forbindelse med visse spørgsmål. 

=
Den personlige repræsentants kontor og Kommissionens tjenestegrene har regelmæssigt deltaget i de relevante møder mellem partnerne i eksport​kon​trolordningerne. Begge deltager i formandskabets delegation, når der er mø​der i de ordninger, hvor Kommissionen ikke har status som observatør eller medlem.

=
Formandskabet og trojkaen har fortsat deres indsats for at få alle nye med​lemsstater og tiltrædende stater med i eksportkontrolordningerne. Med hen​syn til MTCR fortsætter EU sin proaktive støttepolitik med nye demarcher over for relevante tredjelande; spørgsmålet blev drøftet yderligere på ple​narmødet i september. EU har også fortsat tilskyndet til, at Cypern godken​des som deltager i Wassenaar-arrangementet.

–
Styrkelse af effektiv eksportkontrol i et udvidet Europa og opfølgning af en peer review for at formidle god praksis under særlig hensyntagen til udfordringerne i forbindelse med den kommende udvidelse. 

=
Arbejdet med henstillingerne fra Gruppen vedrørende Varer med Dobbelt Anvendelse (baseret på rapporten fra peer review-taskforcen), der blev fo​relagt i december 2004 (15455/04), fortsætter og er emnet for en særskilt rapport fra gruppen. Arbejdet har været koncentreret om gennemsigtighed og adgang til lovgivning, mindskelse af forskellene med hensyn til den ulige gennemførelse af forordningen for at skabe lige vilkår for alle, forbedre gen​nemsigtigheden og sikkerheden ved hjælp af bedre udveksling af oplysninger om "catch-all"-bestemmelsen og overholdelse af bestemmelsen om "no under cut" for så vidt angår "catch-all"-afslag, harmonisering af anvendelsen af den generelle fællesskabsudførselstilladelse, mulighed for at kontrollere tran​sit, omladning og mæglervirksomhed sammen med forslag til definitioner for hver af disse operationer. 

Der er desuden oprettet en pulje af frivillige eksperter, hvorigennem medlemsstaterne kan yde gensidig bistand til identifikation af varer med dobbelt anvendelse; en medlemsstat er tæt ved at have færdigudviklet et elektronisk produktidentifikationsredskab, som den vil stille til rådighed for alle de øvrige medlemsstater; i oktober 2005 indledte man testfasen for en kommissionsforvaltet database over afslag, der er givet i henhold til forord​ningen om varer med dobbelt anvendelse og inden for rammerne af eksport​kontrolordningerne, baseret på de drøftelser, der har fundet på fire møder i koordinationsgruppen i henhold til artikel 18 med frivillige medlemsstater.

Drøftelserne om eksisterende praksis for kontrol af immaterielle teknologi​overførsler er fortsat med henblik på vedtagelse af en note om bedste praksis. 

Kommissionens tjenestegrene har lovet at udarbejde forslag i form af en meddelelse, der skal forelægges i 2006, om eventuelle ændringer af forord​ningen og andre foranstaltninger til forbedring af systemet som følge af hen​stillingerne fra peer-gruppen.

=
Der gøres opmærksom på, at politikker og foranstaltninger vedrørende eks​portkontrol tjener mere overordnede formål, selv om de bidrager til at be​kæmpe ikke-spredning, og at de skal behandles for sig.

=
I oktober 2005 mødtes repræsentanter fra den personlige repræsentants kon​tor og Kommissionens tjenestegrene i Zagreb med lande i det vestlige Balkan for at drøfte disse landes krav med hensyn til bistand til eksportkontrol. Dette møde og opfølgningsindsatsen i 2006 organiseres inden for rammerne af pilotprojekt 2004, der gennemføres af Kommissionen. 
–
Indførelse af et program for bistand til stater, der har behov for teknisk viden om eksportkontrol.

=
Et Tacis-projekt for Rusland med henblik på at fremme en effektiv eksport​kontrol af produkter med dobbelt anvendelse forventes at gå i gang i starten af 2006. Kommissionen og det tyske BAFA (Bundesamt für Wirtschaft und Ausführkontrolle - forbundskontoret for økonomi og eksportkontrol) har ud​formet en gennemførelsesplan med del​tagelse af eksperter fra medlemssta​terne.

=
Der er overvejelser i gang om, hvordan der skal følges op på et ad hoc-møde med Kina om eksportkontrol, der blev afholdt den 24.-25. januar 2005 i Beijing på initiativ af den personlige repræsentant. De kinesiske myndighe​der har givet udtryk for interesse for et EU-bistandsprogram for uddannelse af toldembedsmænd.

=
Der pågår drøftelser om afholdelse af en workshop om eksportkontrol i ja​nuar 2006 i Ukraine efter samme model som workshoppen i Beijing, dvs. at udgifterne betales af deltagerne (costs lie where they fall). 

=
Det overvejes at afholde seminarer om eksportkontrol med andre lande (f.eks. de lande, der er med i Barcelona-processen).

=
Kommissionen har etableret et pilotprojekt finansieret ved hjælp af et beløb på 3 mio. EUR, som Europa-Parlamentet har opført på EU's budget for 2005. Kommissionen agter at sætte fokus på den del af pilotprojekt 2005 om samarbejdsprojekter inden for eksportkontrol, der vedrører masseødelæg​gelsesvåben (1,5 mio. EUR), og mere specifikt på at udarbejde en gennemfø​relsesordning, som sikrer en yderligere passende inddragelse af eks​perter fra EU's medlemsstater med henblik på en langsigtet aktion inden for eksport​kontrol i løbet af de næste finansielle overslag 2007-2013. Pilotprojektet skal være paraplyprojekt for opfølgningsaktioner i Kina, Ukraine og andre lande eller regioner, der udvælges af Ikke-sprednings-Gruppen. Da de fleste med​lemsstater som nævnt i peer-gruppe-evalueringen kun råder over et meget begrænset personale til at arbejde med licenser vedrørende varer med dob​belt anvendelse, kan der opstå problemer, hvis der gives tilsagn om for mange tekniske bistandsprogrammer. Medlemsstaterne skal gøre en særlig indsats for at sikre, at der er eksperter til rådighed.
–
Sikring af, at Gruppen af Leverandører af Nukleart Materiale gør eksport af kontrolle​rede nukleare produkter og teknologi betinget af, at tillægsprotokollen ratificeres og gennemføres.

=
Drøftelserne om dette spørgsmål er blevet fortsat i Ikke-sprednings-Gruppen. Der er bred enighed om idéen om at gøre tillægsprotokollen til en betingelse for levering, men NSG drøfter stadig, hvilke nukleare materialer, der bør være omfattet af et sådant forslag.

–
Fremme af udvidede eksportkontrolordninger med hensyn til immaterielle overførsler af teknologi med dobbelt anvendelse samt effektive foranstaltninger i forbindelse med mæglervirksomhed og omladning.
=
Inden for rammerne af eksportkontrolordningerne fortsætter arbejdet med at styrke bestemmelserne vedrørende immaterielle overførsler, og koordineringen af medlemsstaternes indbyrdes samarbejde om spørgsmålet skal forbedres yderli​gere. Peer review-taskforcens konklusioner har påvist, at der er behov for yderli​gere udveksling af praksis med henblik på at vedtage retningslinjer for gennemfø​relse af bestemmelserne i forordningen om produkter med dobbelt anvendelse for så vidt angår kontrol med immaterielle overførsler af teknologi. Virkningen af gennemførelsen af nogle af aspekterne i den eventuelle "bedste EU-praksis" bør, inden denne vedtages, vurderes ordentligt (uddannelse af personale, der skal af​lægge besøg med henblik på overensstemmelseskontrol, gennemgang af de tekno​logier, der med størst sandsynlighed vil blive frigivet, og identifikation af potenti​elle leverandører, eventuel sammenkobling mellem licensudstedelse og interne overensstemmelsesprogrammer, revision af gældende praksis ved uddannelsesin​stitutioner og forskningscentre). Australien-Gruppen (AG) og kontrolordningen for missilteknologi (Missile Technology Control Regime - MTCR) er ved at under​søge, hvordan man eventuelt kan styrke kontrollen med mæglervirksomhed, men det er et meget kompliceret spørgsmål og kræver en fuldstændig vurdering, inden der træffes afgørelse. For så vidt angår omladning skal der tages hensyn til æn​dringen af toldkodeksen (forordning 648/2005) og mulighederne for en eventuel yderligere øget håndhævelse af eksportkontrolordninger; men det skal tages i be​tragtning, at Gruppen vedrørende Varer med Dobbelt Anvendelse udtrykkelig har udelukket kontrol med hver transit eller omladning af varer med dobbelt anven​delse.

–
Fremme informationsudvekslingen mellem medlemsstaterne. Overveje udveksling af oplysninger mellem EU's Situationscenter og ligesindede lande.

=
Medlemsstaterne er blevet bedre til at indgive følsomme oplysninger til SITCEN, hvilken forbedrer centrets evne til at stille brugbare analyser til rådighed for Rådets organer. Yderligere fremskridt vil være velkomne. Der er taget kontakt med nogle interesserede tredjelande, men manglende sik​kerhedsaftaler mellem EU og disse lande gør informationsudvekslingen van​skeligere.

=
Udvekslingen af følsomme oplysninger mellem medlemsstaterne, især for at gennemføre peer-review-taskforcens konklusioner om "catch all"-harmoni​sering, bør udbygges.

5)
Forøgelse af sikkerheden i forbindelse med spredningsfølsomme materialer, udstyr og eksper​tise i EU, så der ikke sker uautoriseret adgang og ikke er risiko for anvendelse til andre for​mål.

–
Bedre kontrol med højaktive strålekilder. Efter vedtagelsen af Rådets direktiv om kon​trol med lukkede højaktive strålekilder bør medlemsstaterne sikre, at det hurtigt gen​nemføres på nationalt plan. EU skal fremme tredjelandes vedtagelse af lignende bestemmelser.

=
Fællesskabslovgivning om import/eksport af radio​aktive kilder er under for​beredelse.

–
Om nødvendigt styrkelse af den fysiske beskyttelse af nukleare materialer og anlæg, herunder forældede reaktorer og deres udbrændte brændsel.

=
I juli 2005 undertegnede medlemsstaterne og Kommissionen ændringerne til konventionen om fysisk beskyttelse af nukleare materialer (CPPNM). EU og medlemsstaterne gennemfører démarcher over for tredjelande for at fremme en hurtig ratificering og ikrafttræden af ændringerne.

=
Målet med den fælles aktion, som blev vedtaget af Rådet den 22. novem​ber 2004, var at forbedre den fysiske beskyttelse af et nukleart anlæg i Den Russiske Føderation. Arbejdet med at forberede den faktiske gennemførelse af den fælles aktion er ved at være afsluttet. Projektet er endnu ikke startet på grund af forsinkelser fra russisk side.

–
Skærpelse af EU's og den nationale lovgivning om og kontrol med patogene mikroorga​nismer og toksiner (både i medlemsstaterne og i de tiltrædende lande), hvor det er nød​vendigt. Samarbejdet mellem de strukturer, der beskæftiger sig med folkesundhed, sik​kerhed og sundhed på arbejdspladsen og ikke-spredning, bør udvides. Det bør undersø​ges, om der skal oprettes et EU-center for sygdomskontrol, herunder dets eventuelle op​gaver.

=
Rådet besluttede den 12. december 2003 at oprette et EU-center for sygdoms​kontrol og -forebyggelse, som skal have hjemsted i Stockholm. Efter opstar​ten den 1. maj 2005 er det nu operationelt.

–
Fremme af dialogen med industrien for at styrke bevidstheden. Der vil blive taget et ini​tiativ til først at fremme dialogen med EU's industri med henblik på at øge opmærksom​heden over for problemer i forbindelse med masseødelæggelsesvåben, og dernæst dia​logen mellem EU's og USA's industri, især inden for den biologiske sektor.

=
Kommissionen har med hensyn til dialogen med den bioteknologiske industri i EU vurderet, at det i lighed med den praksis, der er blevet anerkendt i for​bindelse med gennemførelsen af forordning nr. 1334/2000 (navnlig i medfør af artikel 4 om dialog mellem regering og eksportør), vil være hensigtsmæs​sigt at begynde med at evaluere fremgangsmåder og resultater af EU-med​lemsstaternes nationale kontakter til deres industri, inden der iværksæt​tes en operation på EU-plan. Kommissionen gør også opmærksom på, hvor vigtigt det er at prioritere en øget opmærksomhed i forskningssektoren i betragt​ning af den betydelige aktivitet i sektoren.

=
Peer review-taskforcen har fremsat detaljerede forslag med henblik på at styrke interaktionen mellem de enkelte medlemsstater og nationale eksportø​rer af produkter med dobbelt anvendelse (herunder også forskere og univer​sitetsfolk) samt mellem EF- og EU-forbund af eksportører. Kommissionens tjenestegrene er i kontakt med eksportører med henblik på at undersøge mu​lighederne for at forbedre interaktionen på EU-plan og vil aflægge rapport til Gruppen vedrørende Varer med Dobbelt Anvendelse. Ingen medlemssta​ter har dog systematisk rapporteret om dette spørgsmål, der skulle indgå i enhver bedste praksis om kontrol med immateriel teknologioverførsel som nævnt i peer review-taskforcens henstillinger.

6)
Øget identifikation, kontrol og tilbageholdelse af ulovlige sendinger

–
Medlemsstaterne bør vedtage fælles politikker vedrørende strafferetlige sanktioner over for ulovlig eksport, mæglervirksomhed og smugling i forbindelse med materiale til fremstilling af masseødelæggelsesvåben.

=
Efter vedtagelsen på Det Europæiske Råd i juni 2004 af en tekst, der opfor​drer Rådets relevante RIA-organer til at foretage en kritisk gennemgang af de relevante politiske og juridiske instrumenter med henblik på vedtagelsen af fælles politikker vedrø​rende strafferetlige sanktioner for ulovlig eksport, mæglervirksomhed og smugling af materiale til fremstilling af masseødelæg​gelsesvåben inden for rammerne af Rådets arbejdsgruppe vedrørende Varer med Dobbelt Anvendelse, udsendte Kommissio​nens tjenestegrene et spørge​skema om gennemførelse af artikel 19 i forordningen om produkter med dobbelt anvendelse (Forordning (EF) nr. 1334/2000) og om gældende sank​tioner i medlemsstaterne samt om mulige harmoniseringsområder. En fore​løbig rapport fra Kommissionen er udsendt til Gruppen vedrørende Varer med Dobbelt Anvendelse og skal suppleres med yderligere bidrag fra de medlemsstater, der endnu ikke har udfyldt spørgeskemaet. Sanktioner over for mæglervirksomhed i forbindelse med produkter med dobbelt anvendelse er blevet drøftet inden for rammerne af en række eksportkontrolordninger og i den gruppe, der ledes af Kommissionen. Medlemsstaternes eksperter i sidstnævnte gruppe har i deres forelø​bige bemærkninger fremhævet de håndhævelses- og proportionalitetsproblemer, der knytter sig til sådanne foranstaltninger. Drøftelserne fortsætter i Gruppen vedrørende Varer med Dobbelt Anvendelse på basis af Kommissionens rap​porter. CONOP-Gruppen er også begyndt at undersøge mulighederne for strafferetlige sanktioner over for ulovlig eksport, mæglervirksomhed og smugling i forbindelse med mate​riale til fremstilling af masseødelæggelsesvåben.

–
Der bør overvejes foranstaltninger med henblik på kontrol med transit eller omladning af følsomme materialer.

=
Eftersom peer review-taskforcen konkluderer, at udelukkelsen af kontrol med transit fra anvendelsesområdet for forordningen om varer med dobbelt anvendelse udgør et retligt tomrum, og eftersom UNSCR 1540 opfordrer til, at der vedtages hensigtsmæssig lovgivning for at kontrollere transit af WMD-relaterede produk​ter, har artikel 18-koordinationsgruppen afholdt flere fælles møder med toldmyn​dighederne for at drøfte dette spørgsmål og har aflagt rapport til Gruppen vedrø​rende Varer med Dobbelt Anvendelse, der er ved at drøfte mulighederne for at af​hjælpe situationen. I den konsekvensanalyse, der er bestilt af Kommissionen, un​dersøges det, hvordan forordningen kan ændres, og hvordan kontrollen kan gen​nemføres i praksis. Kommissionen har anbefalet, at medlemsstaterne underretter deres kolleger i det toldudvalg, der skal vedtage gennemførelsesbestemmelserne til forordning 648/2005, om hvilke oplysninger angivelsen forud for ankomsten og forud for afgangen skal indeholde for at hjælpe toldmyndighederne med at hånd​hæve EF-forordningen bedre og eventuelt blive bemyndiget til at stoppe varer i transit eller under omladning. Der blev uddelt en situationsrapport om toldudval​gets arbejde på mødet den 14. oktober i Gruppen vedrørende Varer med Dobbelt Anvendelse.
–
Støtte til internationale initiativer med henblik på identifikation af, kontrol med og tilba​geholdelse af ulovlige sendinger.

=
Medlemsstaterne deltager fortsat i møder og aktiviteter i forbindelse med PSI. Den personlige repræsentants kontor og Kommissionens tjenestegrene deltager jævnligt som medlemmer af en medlemsstats delegation. I mødet i PSI's regionale operative ekspertgruppe i Hamburg (den 24.-26. novem​ber 2005) deltog repræsentanter for den personlige repræsentants kontor og Kommissionens tjenestegrene, der kom med indlæg om EU-institutionernes rolle og værdifulde bidrag.

B)
Fremme af et stabilt internationalt og regionalt miljø

1)
Styrkelse af de samarbejdsbaserede EU-programmer til reduktion af truslen sammen med an​dre lande, med særligt sigte på støtte til nedrustning, kontrol og sikkerhed i forbindelse med følsomme materialer, anlæg og ekspertise.
–
Videreførelse af programmet for nedrustning og ikke-spredning i Den Russiske Fødera​tion ud over juni 2004.

=
Det forberedende arbejde med henblik på den konkrete gennemførelse af den fælles aktion om støtte til fysisk beskyttelse af et nukleart anlæg i Den Russiske Føderation (der som nævnt ovenfor under punkt A5 blev vedtaget af Rådet den 22. november 2004) er ved at være færdigt. Formålet med denne fælles aktion er at støtte et projekt om foranstaltninger til fysisk be​skyttelse på Bochvar-Instituttet i Moskva, der henhører under Ruslands Føderale Atomenergiagentur. Projektet er endnu ikke gået i gang på grund af forsinkelser fra russisk side.

=
Forøgelse af EU's samarbejdsbaserede finansiering af trusselreduktion på bag​grund af de finansielle overslag for tiden efter 2006. Det bør overvejes at oprette en specifik post på Fællesskabets budget vedrørende ikke-spredning af masse​ødelæggelsesvåben og nedrustning. Medlemsstaterne bør opfordres til også at bi​drage på nationalt plan. Denne indsats bør omfatte foranstaltninger til styrkelse af kontrollen med ikke-spredning af ekspertise, videnskab og teknologi i forbindelse med masseødelæggelsesvåben.

a)
Vedrørende øgede midler og oprettelse af en specifik post på Fællesskabets bud​get vedrø​rende ikke-spredning af masseødelæggelsesvåben samt nedrustning på dette område. 

=
Det står stadig mere klart, at en forskriftsmæssig gennemførelse af strategien mod spredning af masseødelæggelsesvåben kræver tilstrækkelige finansielle og menne​skelige ressourcer. Budgetsituationen er blevet drøftet i forskellige EU-institutio​ner i andet halvår af 2005. Midlerne kan i princippet komme fra tre kilder: FUSP-budgettet, EF-budgettet og nationale bidrag fra medlemsstaterne.
FUSP-budgettet: I januar 2005 oplyste den personlige repræsentant over for PSC, at der muligvis blev behov for yderligere midler, hvis de prioriterede mål, Rådet havde opstillet, skulle nås i 2005. Den personlige repræsentants overslag fra januar beløb sig til ca. 17 mio. EUR. På grund af den brede vifte af prioriteter, der skal fi​nansieres over FUSP-budgettet i sammenligning med 2004, vil der blive tale om en klar reduktion af finansieringen af WMD-relaterede aktiviteter i 2005. Det står stadig ikke klart, om de projekter, der er identificeret som prioriteter i 2005, kan finansieres over 2006-budgettet.

EF-budgettet: Der er opstået vanskeligheder af bl.a. juridisk art med hensyn til muligheden for, at foranstaltninger, der skal støtte ikke-spredning og nedrustning, kommer til at høre under Fællesska​bets kompetence og derfor skal finansieres over Fællesskabets budget. Resultatet af de drøftelser, der pågår i EU's institutio​ner om disse spørgsmål, vil indgå med stor vægt, når det skal vurderes, om der bør oprettes en specifik post på Fællesskabets budget til ikke-spredning.

Pilotprojekter: Parlamentet opførte i 2004 et beløb på 3 mio. EUR på EF-budgettet til et pilotprojekt, der skal undersøge tiltag, hvorved EF-instrumenter kan støtte aktioner imod spredning af mas​seødelæggelsesvåben samt aktioner imod spred​ning af og ulovlig handel med lette våben. En konference arrangeret af Kommis​sionen og Europa-Parlamentet i fællesskab er planlagt i slutningen af 2005, hvor resultatet af pilotprojektet vil blive forelagt. Ikke-sprednings-Gruppen, Gruppen vedrørende Global Nedrustning og Våbenkontrol samt Gruppen vedrørende Eksport af Konventionelle Våben er blevet underrettet om de fremskridt, der gø​res i forbindelse med pilotprojektet.

Parlamentet har også i EF-budgettet for 2005 opført et beløb på 3 mio. EUR til et andet pilotprojekt. Kommissionen vil anvende 1,5 mio. EUR til iværksættelse af samarbejdsaktioner på eksportkontrolområdet. Ikke-sprednings-Gruppen, Grup​pen vedrørende Global Nedrustning og Våbenkontrol samt Gruppen vedrørende Varer med Dobbelt Anvendelse er blevet underrettet. 

Et tredje pilotprojekt er blevet foreslået for 2006, hvorved det samlede beløb for disse aktiviteter bliver på 9 mio. EUR i perioden 2004-2006 (heraf går halvdelen til ikke-spredning af masseødelæggelsesvåben og nedrustning). Kommissionen vil i 2006 bruge resultatet af pilotprojekterne til at fastsætte programmeringen af fællesskabsbistanden for perioden 2007‑2013 til støtte for ikke-spredning af masseødelæggelsesvåben og nedrustning.

–
Indførelse af et program for bistand til stater, der har behov for teknisk viden for at sikre sikkerheden og kontrollen med følsomme materialer, anlæg og ekspertise.

=
Kommissionen har fortsat arbejdet med beskyttelse af og kontrol og regn​skab med nukleare materialer, støtte til ISTC/STCU og sikkerhed og sikring af radioaktive materialer, herunder foranstaltninger til bekæmpelse af ulov​lig handel med nukleare og radioaktive materialer.

=
Et muligt initiativ på dette område figurerer på den liste over højt priorite​rede spørgsmål, der blev vedtaget af Rådet i december 2003. Det overvejes, hvordan der mest hensigtsmæssigt kan arbejdes videre. Det bliver afgørende at sikre en passende koordination med eksisterende eller mulige planlagte programmer igangsat af Kommissionen eller medlemsstaterne inden for deres respektive kompetenceområder.
2)
Hensynet til ikke-spredning af masseødelæggelsesvåben bør integreres i EU's politiske, diplo​matiske og økonomiske aktiviteter og programmer for at opnå den størst mulige effekt.

· Integrering af ikke-spredningspolitik i EU's forbindelser med tredjelande i bred for​stand, jf. konklusionerne fra samlingen i Rådet (almindelige anliggender og eksterne forbindelser) den 17. november 2003, bl.a. ved at indføre en ikke-spredningsklausul i aftaler med tredjelande.
=
Den personlige repræsentant er fortsat med at deltage i adskillige møder i Rådets geografiske grupper for at øge bevidstheden om masseødelæggelses​våbenstrategien og om behovet for at få ikke-spredningsklausulen indsat i aftaler med tredjelande samt om behovet for lignende bestemmelser i for​skellige handlingsplaner, der er forhandlet om med tredjelande, navnlig med lande i Middelhavsregionen og med Indien.

=
Siden december 2004 er ikke-spredningsklausulen blevet indsat i den revide​rede AVS-EU-Cotonou-aftale, der er indgået med de 78 berørte lande; der​udover indgår sådanne klausuler i partnerskabs- og samarbejdsaftalen med Tadsjikistan og associationsaftalen med Syrien. Der pågår stadig drøftelser i forbindelse med forhandlingerne om en interregional associeringsaftale med Mercosur, et frihandelsområde med medlemmerne af Golfsamarbejdsrådet og partnerskabs- og samarbejdsaftalen med Thailand, Indonesien, Singapore, Filippinerne, Malaysia og Brunei. Rådet skal forhandle et paral​lelt instrument (artikel 24 i TEU) til Fællesskabets aftale med Pakistan, der vil komme til at indeholde en ikke-spredningsklausul. 

Sideløbende er der vedtaget handlingsplaner med lande i Østeuropa og om​kring Middelhavet i forbindelse med den europæiske naboskabspolitik, hvori der indgår et kapitel om masseødelæggelsesvåben. Affattelsen er baseret på nøgleelementer i masseødelæggelsesvåbenklausulen. Der er vedtaget sådanne handlingsplaner med Ukraine, Moldova, Israel, Jordan, Marokko, Tunesien og Den Palæstinensiske Myndighed. Der er indledt forhandlinger med Egypten.

=
Stabiliserings- og associeringsrådene med Kroatien og Den Tidligere Jugoslaviske Republik Makedonien har vedtaget fælleserklæringer om masseødelæggelsesvåben i henholdsvis april og juli 2005.

=
I en anden sammenhæng (opfølgning af topmødet mellem EU og Indien i 2004) er der forhandlet med Indien om en handlingsplan, der blev vedtaget på topmødet mellem EU og Indien i september 2005, og hvor der henvises til samarbejde på ikke-spredningsområdet.
=
Den personlige repræsentant har taget initiativ til at fremme idéen om ind​ledning af en dialog om nedrustning og ikke-spredning i forbindelse med Barcelona-processen.
Som det fremgår af konklusionerne af Euromed-udenrigsministrenes møde den 30. maj 2005 i Luxembourg, føres der konsultationer med henblik på at færdiggøre oplægget til mødet, der forventes at blive afholdt inden udgangen af 2005.

=
For så vidt angår forhandlingerne med Iran (atomspørgsmålet sideløbende med handels- og samarbejdsaftalen og den politiske aftale) har den højtstå​ende repræsentant Javier Solana og hans repræsentanter samt, alt efter om​råde, Kommissionens repræsentanter deltaget i en række møder med henblik på gennemførelse af den aftale, der blev indgået i november 2004 i Paris mellem Iran på den ene side og Frankrig, Tyskland og Det Forenede Konge​rige, bistået af den højtstående repræsentant Javier Solana, på den anden side. Formålet med disse møder, der er blevet støttet af alle EU-medlemssta​terne, har været at forhandle en langsigtet aftale med Iran med bl.a. "objek​tive garantier" for, at landets atomprogram udelukkende er af fredelig art. Der blev forelagt Iran et omfattende forslag til en langsigtet aftale i begyndel​sen af august 2005. Selv om Iran har brudt sine forpligtelser i henhold til Paris-aftalen ved at genoptage urankonverteringsaktiviteterne i august 2005, er der vilje til at genoptage forhandlingerne, forudsat at Iran genetablerer de nødvendige betingelser som fastlagt i konklusionerne vedtaget på samlingen i Rådet (almindelige anliggender og eksterne forbindelser) den 3. okto​ber 2005.
–
Styrkelse af EU's indsats for at løse regionale konflikter ved at udnytte alle tilgængelige instrumenter, især inden for rammerne af FUSP og ESFP.

=
Rådet og Kommissionen vil gennemføre denne politik på generelt plan.
C)
Tæt samarbejde med USA og andre nøglepartnere

1)
Sikring af en passende opfølgning af EU's og USA's erklæring om ikke-spredning fra top​mødet i juni 2003.
=
Samarbejdet om eksportkontrolordninger og gennemførelse af G8's globale part​nerskab fortsætter.

=
Dialogmøderne mellem EU og USA og kontakterne mellem de amerikanske myn​digheder og Kommissionen og/eller den højtstående repræsentants personlige repræsentant vedrørende masseødelæggelsesvåben fortsætter med henblik på at sammenholde noter om nye samarbejdsområder.

=
Mulighederne for et praktisk samarbejde om destruktion af kemiske våben i Albanien er blevet undersøgt.

=
En fælles erklæring fra EU og USA om øget samarbejde på ikke-spredningsområ​det og inden for terrorismebekæmpelse er blevet vedtaget på topmødet mellem EU og USA den 20. juni 2005 og er under gennemførelse.
2)
Koordinering og, hvor det er relevant, fælles initiativer med andre nøglepartnere.

=
Formandskabet og trojkaen har benyttet enhver lejlighed til at holde tredjelande orienteret om strategien vedrørende masseødelæggelsesvåben og status for dens gennemførelse både på det praktiske og det politiske plan. Der føres endvidere intensive drøftelser med centrale partnere om spørgsmålet vedrørende Irans atomprogram og landets manglende overholdelse af sine kontrolforpligtelser.
=
På topmødet mellem EU og Japan den 2. maj 2005 fornyede lederne deres tilsagn om at gennemføre den fælles EU-Japan-erklæring fra 2004 om ikke-spredning og nedrustning og til yderligere at koordinere deres aktiviteter. 

=
Køreplanen for det fælles rum med ekstern sikkerhed, der blev vedtaget på top​mødet mellem EU og Rusland den 10. maj 2005, tager sigte på at styrke samarbej​det om at tackle de udfordringer og hovedtrusler, der knytter sig til spredning af masseødelæggelsesvåben. 

=
På topmødet mellem EU og Kina i september 2005 enedes de to parter inden for rammerne af deres strategiske partnerskab om at fortsætte og styrke dialogen og samarbejdet på grundlag af den fælles erklæring om ikke-spredning og våbenkon​trol, der blev vedtaget på topmødet mellem EU og Kina i 2004.
D)
Udvikling af de nødvendige strukturer inden for EU

1)
Afholdelse hvert halve år af en debat om gennemførelsen af EU-strategien på en samling i Rådet (eksterne forbindelser).

=
Det britiske formandskab vil lade den næste debat finde sted på en samling i Rådet (almindelige anliggender og eksterne forbindelser) inden udgangen af 2005.

2)
Oprettelse, som aftalt i Thessaloniki, af en enhed, der skal fungere som overvågningscenter og have til opgave at overvåge den konsekvente gennemførelse af EU-strategien og indsam​lingen af oplysninger og efterretninger i samarbejde med SITCEN. Dette overvågningscenter bør oprettes i Rådets sekretariat, og Kommissionen bør inddrages fuldt ud i arbejdet.

=
Et udkast til dokument om et sådant centers mulige arbejde og de nærmere bestemmelser herom er blevet udarbejdet af den personlige repræsentants kontor, som nu foretager en koordinering med Kommissionens tjenestegrene, med henblik på udsendelse til medlemsstaterne inden udgangen af 2005.
E)
Udveksling af oplysninger og analyseresultater med NATO

–
Udveksling af oplysninger og analyser med NATO inden for de vedtagne rammeaftaler er nævnt i kapitel II, punkt 28, i EU's strategi mod spredning af masseødelæggelses​våben.

=
Der har i medfør af punkt 28 i EU's strategi mod spredning af masseøde​læggelsesvåben og som opfølgning af konklusionerne fra mødet den 10. marts 2004 i PSC/NAC fortsat været løbende kontakter på embeds​mandsplan.

°

°           °
Udkast til
AJOURFØRT PRIORITETSLISTE MED HENBLIK PÅ

EN SAMMENHÆNGENDE GENNEMFØRELSE AF EU'S STRATEGI MOD

SPREDNING AF MASSEØDELÆGGELSESVÅBEN
I.
INDLEDNING
Vedlagt følger til delegationerne en revideret og ajourført prioritetsliste med henblik på en sammenhængende gennemførelse af EU's strategi mod spredning af masseødelæggelses​våben, der blev vedtaget af Det Europæiske Råd i december 2003. Den bygger på den priori​tetsliste, der blev vedtaget af Rådet (almindelige anliggender og eksterne forbindelser) i december 2004.

De foreslåede prioriteter tager hensyn til de erfaringer, der er gjort i løbet af de sidste 2 års gennemførelse, og nye udfordringer, der er kommet til siden hen.

Rådet (almindelige anliggender og eksterne forbindelser) har drøftet gennemførelsen af den eksisterende strategi hver sjette måned på grundlag af rapporter fra den højtstående repræsen​tant Javier Solanas personlige repræsentant vedrørende ikke-spredning. Disse dokumenter viser, at gennemførelsen af strategien nu er i gang. Samtidig er truslen fra spredning af masse​ødelæggelsesvåben mere reel end nogensinde. De seneste trusselsvurderinger fra SitCen be​kræfter dette med hensyn til nukleare, biologiske og kemiske våben og deres fremføringsmid​ler. Det er derfor nødvendigt at forstærke EU's indsats. For at kunne sikre en målrettet og sammenhængende aktion skal EU også se på, hvilke finansielle og menneskelige ressourcer, der er til rådighed for at nå målet.

Siden vedtagelsen af den første prioritetsliste skal følgende nye faktorer og realiteter tages med i betragtning:

· Enstemmig vedtagelse af UNSCR 1540: resolutionen peger på ikke-statslige aktører, opfordrer til samarbejde, dvs. styrkelse og fremme af eksportkontrol, kontrol med omladning og finansiering af følsom eksport, sikring af farligt materiale, viser det inter​nationale samfunds kollektive beslutsomhed og understreger vigtigheden af multilatera​lisme.

· NPT-gennemgangskonferencens manglende evne til at enes om substansen; EU har taget klart stilling til målene for fremtiden for ordningen for ikke-spredning af kerne​våben i den fælles holdning, der er vedtaget med henblik på denne konference.

· Terrorangrebene i Madrid og London viser, at ikke-statslige aktører/terrorister gerne vil være aktive i Europa; det kunne blot være et spørgsmål om tid, før de forsøger at anven​de nukleare, radiologiske, biologiske eller kemiske midler.

· G8' globale partnerskab spiller en vigtig rolle med hensyn til ikke-spredning af masse​ødelæggelsesvåben, og det er nødvendigt at koordinere aktiviteterne her med EU's.

· Der er gjort betydelige fremskridt med konventionen om fysisk beskyttelse af nukleart materiale og konventionen om bekæmpelse af nuklear terrorisme.

· Beviser på Irans, Nordkoreas og Libyens hemmelige indkøb af nukleart udstyr og nu​klear teknologi bekræfter den trussel, som ulovlige indkøbsnetværk udgør; i den forbin​delse har eksportkontrolordninger udviklet nye ad hoc-politikker (suspensionsklausul inden for det nukleare samarbejde i NSG og MTCR-beslutninger vedrørende Nordkorea og Syrien).

· IAEA har for nylig rapporteret om en væsentlig forøgelse af den ulovlige handel med og uautoriserede aktiviteter med nukleare og andre radioaktive materialer i 2003-2004.

· De iranske og nordkoreanske nukleare og ballistiske programmer er et konkret eksem​pel på, at der er grund til bekymring for spredning også med hensyn til statslige aktører.

· I erklæringen fra G8-topmødet i Gleneagles om ikke-spredning blev der opfordret til, at der træffes foranstaltninger til at løse problemet med finansielle net, der støtter spred​ningsaktiviteter.

· Den internationale støtte til forhandlingerne med Iran på grundlag af Paris-aftalen har vist, at hvis Europa spiller en aktiv rolle inden for ikke-spredning, kan det være en væsentlig faktor for at kunne tage store udfordringer op.

· EU's samarbejde med forskellige strategiske partnere, dvs. USA, Kina, Japan og Rusland, er blevet styrket.

· EU er blevet udvidet og som følge heraf er der blevet forhandlet om handlingsplaner, der omfatter aktiviteter på ikke-sprednings-/nedrustningsområdet med lande, der falder ind under den nye naboskabspolitik (dvs. Østeuropa, Middelhavsområdet).

· Klausuler om masseødelæggelsesvåben er indsat i et betragteligt antal aftalemæssige forbindelser mellem EU og tredjelande og har skabt et godt grundlag for samarbejde på dette område.

· Strukturerne inden for EU er blevet udviklet. Den højtstående repræsentant Javier Solana har spillet en aktiv rolle på ikke-spredningsområdet. Han har udnævnt en per​sonlig repræsentant, der samarbejder med de respektive EU-formandskaber, antiterror-koordinatoren, SitCen og Kommissionen. Europa-Parlamentet har vist en stigende inter​esse i Rådets ikke-spredningsaktiviteter.

· Det vil være nødvendigt at kunne forudsige, hvilke finansielle midler, der er til rådig​hed, hvis EU's aktioner skal være troværdige på længere sigt.

*

*
*

Vedlagt følger til delegationerne:

· i bilag A prioriteter for perioden 2006-2008, der ikke kræver EU-finansiering;

· i bilag B, prioriteter for samme periode, der kræver EU-finansiering;

· afsnit II: en kort liste over aktioner, der kræver EU-finansiering, og som absolut skal gennem​føres af EU næste år (2006).

II.
ABSOLUTTE PRIORITETER FOR 2006
1.
Fælles aktion til støtte for IAEA, herunder kontrol med og beskyttelse af nukleart materiale og radioaktive kilder, og bistand til gennemførelse af tillægsprotokollen









(10 mio. EUR)

2.
Fælles aktion til støtte for OPCW


(2 mio. EUR)

3.
Fælles aktion til støtte for BTWC (hvis den ikke vedtages i 2005)


(0,9 mio. EUR)

4.
Fælles aktion til støtte for CTBTO


(1 mio. EUR)

5.
Fælles aktioner om støtte til fysisk beskyttelse af biologiske laboratorier


(Ukraine 4 mio. EUR

+ andre lande 4 mio. EUR)

6.
Bistand til eksportkontrol (Kina, Ukraine, der forventes finansieret over pilotprojekt for 2005 fastlagt og gennemført af Kommissionen i samarbejde med det tyske udenrigs​ministerium og "Bundesamt für Wirtschaft und Ausfuhrkontrolle" (BAFA)
7.
Fælles aktion om destruktion af kemiske våben i Rusland

(6 mio. EUR)

N.B.
Den endelige rækkefølge af prioriteterne vil blive afgjort på baggrund af de reelle fremskridt, der sker i forberedelsen af hvert enkelt projekt samt af den internationale udvikling, der kan kræve, at nogle projekter haster mere end andre.

________________________

BILAG A
PRIORITETER, DER IKKE KRÆVER EU-FINANSIERING

1.
Støtte til multilateralisme og universel anvendelse af internationale traktater og aftaler (jf. også bilag B, punkt 1)
EU vil fortsat arbejde for universel anvendelse og om nødvendigt styrkelse af de vigtigste traktater og aftaler. EU vil fortsat arbejde for, at alle FN's medlemsstater overholder UNSCR 1540, og for at den gennemføres på passende vis i EU, bl.a. om nødvendigt, ved vedtagelse af nye retsakter. EU vil også fortsat støtte FN's Sikkerhedsråds rolle.

Efter NPT-revisionskonferencen i 2005 er det nødvendigt at gøre en ny indsats for at bevare integriteten af ordningen for ikke-spredning af kernevåben. Spørgsmålet om, hvordan man kan styrke NPT, skal betragtes som højt prioriteret.  EU bør fremme en indsats, der sigter mod at indlede forhandlinger om en international aftale om forbud mod produktion af fissilt mate​riale til kernevåben (traktaten om forbud mod produktion af spalteligt materiale = FMCT) in​den for rammerne af nedrustningskonferencen. Instituttet for Sikkerhedsstudier (ISS) kan f.eks. i 2006 afholde en workshop om EU's bidrag til at indlede forhandlinger om denne trak​tat
Indsats:
a)
Politisk/diplomatisk aktivitet til støtte for FN's Sikkerhedsråd, overholdelse af sikkerhedsresolution 1540 og universel tilslutning til NPT (herunder IAEA's kontrol​aftale og tillægsprotokollen), CWC, BTWC, CTBT, HCOC.
Ændringerne af konventionen om fysisk beskyttelse af nukleart materiale og af kon​ventionen om bekæmpelse af nuklear terrorisme er vigtige skridt i så henseende.

b)
ISS's afholdelse af en workshop om, hvordan man kan fremme forhandlingerne om FMCT-traktat i 2006.

Ressourcer:
a)
EU-institutionernes og medlemsstaternes diplomatiske ressourcer

b)
F.eks. ISS's budget

Varighed:
a)
2006-2008

b)
2006
2.
Styrkelse af den nukleare sikkerhed

–
Inden for EU (uden for EU, jf. bilag B, punkt 3)

Alle medlemsstater og Det Europæiske Fællesskab har tilsluttet sig ændringerne af konven​tionen om fysisk beskyttelse af nukleare materialer (CPPNM), der sigter mod at styrke kon​ventionen ved at udvide dens anvendelsesområde til også at omfatte indenlandsk transport, oplagring og anvendelse og nukleare anlæg. EU-medlemsstaterne bør nu hurtigt ratificere æn​dringerne og fortsætte demarcher over for tredjelande, så den ændrede konvention hurtigt kan træde i kraft.
Indsats:
–
EU-medlemsstaters og Det Europæiske Fællesskabs ratifikation af CPPNM.
–
Diplomatisk outreach over for tredjelande

Ressourcer:
–
Nationale ressourcer og procedurer


–
Diplomatiske ressourcer fra EU-institutioner og medlemsstater
Varighed: 
2006-2007.

3.
Styrkelse af konventionen om forbud mod biologiske våben og toksinvåben (BTWC)
a)
Ekspertgruppe om overholdelse af BTWC.

EU-strategien er forholdsvis ambitiøs med hensyn til ikke-spredning af biologiske vå​ben. Den siger, at EU skal finde frem til, hvordan man kan styrke overholdelsen af BTWC, og at man kunne nedsætte en gruppe regeringseksperter, der kunne rådgive om, hvordan dette kan gøres. Arbejdet med at forberede BTWC-konferencen i 2006 er alle​rede indledt. En ekspertgruppe kan indkaldes for at fremme arbejdet med dette spørgs​mål og udarbejde specifikke forslag til at styrke BTWC med henblik på gennemgangs​konferencen, navnlig med hensyn til overholdelse. Disse eksperter bør også trække på det vigtige arbejde, der allerede er udført inden for FN's rammer i de senere år. Ekspert​gruppen kan endvidere også være nyttig i forbindelse med udvikling af biosikkerhed og standarder for biosikkerhed og reel gennemførelse af dem. Rådets organer bør derfor inden årets udgang blive enige om den foreslåede sammensætning af en sådan gruppe, dens mandat og tidshorisont osv.. Der bør i den forbindelse lægges vægt på eksportkon​trol af biologiske produkter og teknologier med dobbelt anvendelse.
b)
International kontrolkapacitet

Behovet for international kontrolkapacitet med hensyn til biologiske våben er i strate​gien imod masseødelæggelsesvåben blevet identificeret som et EU-mål. FN's Sikker​hedsråd kunne indlede en drøftelse af, hvordan man kan styrke BTWC og overholdelsen heraf, med det mål at udarbejde en FN-liste over eksperter, som Sikkerhedsrådet og/eller FN's generalsekretær kan trække på. EU's medlemsstater kan bidrage til et så​dant initiativ ved at levere eksperter, der kan optages på en sådan liste. Forudsætningen for en sådan ordning er udførelsen af det nødvendige forberedende arbejde (dvs. jævnlig uddannelse af eksperter, disponibelt udstyr osv.). I den forbindelse vedtog EU i slutnin​gen af 2005 en handlingsplan vedrørende BTWC, hvori EU-medlemsstaterne anmodes om at overveje og frivilligt stille ekspertise til rådighed for FN's generalsekretær for at hjælpe ham med at opdatere listen over eksperter og laboratorier, som han kan trække på med hensyn til en undersøgelse på grundlag af relevante UNGA-resolutioner (foran​staltninger til opretholdelse af Genève-protokollens (1925) autoritet).

Indsats:
a)
Nedsættelse af en gruppe regeringseksperter vedrørende BTWC.

b)
Opdatering af listerne over eksperter og laboratorier, der er stillet til rådighed for FN's generalsekretær med henblik på at undersøge på​stået brug af kemiske og biologiske våben.
b)
Fremme udarbejdelsen af en liste over eksperter med hensyn til kon​trol af overholdelse for så vidt angår biologiske våben inden for FN's rammer.

Ressourcer:
a)
Rådets organer

b)
Medlemsstaterne skal sørge for at stille eksperter til rådighed, der kan optages på en sådan liste.

Varighed:
a)
2006.

b)
Politisk/diplomatisk aktivitet, 2008.

c)
Eksperter til rådighed, 2006-2008.
4.
Strafferetlige sanktioner for spredning af følsomme varer og teknologier

EU's strategi imod masseødelæggelsesvåben foreslår, at der vedtages fælles politikker vedrø​rende strafferetlige sanktioner for ulovlig eksport, mæglervirksomhed og smugling af materi​ale relateret til masseødelæggelsesvåben. I den forbindelse opfordrede Det Europæiske Råd i en erklæring om strafferetlige sanktioner af 18. juni 2004 Rådets organer til at tage de rele​vante politiske og retlige instrumenter op til revision, herunder eventuelle foranstaltninger inden for rammerne af retlige og indre anliggender, der vil kunne fremme vedtagelsen af kon​krete skridt. Rådets organer og Kommissionen bør fortsat evaluere de sanktioner, der allerede findes i medfør af medlemsstaternes love eller andre forskrifter, og eventuelt fremsætte hen​stillinger om deres indbyrdes tilpasning. Desuden bør der fokuseres på finansieringen af de net, der støtter disse ulovlige aktiviteter for at finde frem til passende sanktioner.

På baggrund af erklæringen fra G8-topmødet i Gleneagles om ikke-spredning, bør EU over​veje, om der er behov for at udvikle passende juridiske instrumenter med henblik på at løse problemet med finansielle netværk, der støtter spredningsaktiviteter.

Sådanne skridt vil også bidrage til at opfylde kravene i sikkerhedsrådsresolution 1540. Spørgsmålet skal følges løbende.

Indsats:
–
En samlet undersøgelse af medlemsstaternes gældende sanktioner for ulovlig eksport, mæglervirksomhed og smugling i forbindelse med materiale til fremstilling af masseødelæggelsesvåben bør fortsætte in​den for Rådets organer i overensstemmelse med erklæringen fra Det Europæiske Råd i juni 2004 og baseret på drøftelserne i CONOP, med henblik på en revision af de relevante politiske og juridiske instru​menter, der vil kunne fremme vedtagelsen af konkrete skridt.

–
Denne undersøgelse bør tage hensyn til det arbejde, der udføres i Gruppen vedrørende Varer med Dobbelt Anvendelse, især evaluerin​gen af både strafferetlige og administrative sanktioner, der er gæl​dende i henhold til medlemsstaternes nuværende lovgivning og for​skrifter vedrørende ulovlig eksport af varer med dobbelt anvendelse (baseret på Kommissionens spørgeskema, uddelt i Gruppen vedrø​rende Varer med Dobbelt Anvendelse og kopieret til CONOP). Spørgsmålet om sanktioner for ulovlig mæglervirksomhed med varer med dobbelt anvendelse drøftes allerede i arbejdsgruppen. Resulta​terne af en konsekvensvurderingsundersøgelse, der er iværksat af Kommissionen, forventes at foreligge tidligt i 2006, inden der skal fastlægges henstillinger.


–
Undersøgelse i Rådets organer af problemet med finansielle netværk. Om nødvendigt vedtagelse af nye juridiske instrumenter

Ressourcer:
–
Medlemsstaterne, ved at levere oplysninger og ekspertise om deres re​spektive sanktioner. Kommissionen skal om nødvendigt foreslå yder​ligere initiativer.


–
EU-institutioner

Varighed:
2005-2006.

5.
Styrkelse af kontrollen med udstyr og materialer relateret til masseødelæggelsesvåben, i transit og/eller omladning

Kontrol med transit af udstyr og materialer relateret til masseødelæggelsesvåben er fortsat en væsentlig udfordring for gennemførelsen af en effektiv ikke-spredningspolitik. Det er, i for​bindelse med opfølgningen af peer-reviewet ved at blive undersøgt, hvordan man kan styrke mulighederne for en effektiv og proportioneret kontrol med transit og omladning.
Indsats
–
Identifikation af et eventuelt behov for at ændre artikel 3-4 i for​ordningen om varer med dobbelt anvendelse
Ressourcer: 
–
Når konsekvensanalysen har belyst, om indsatsen kan gennemføres, samt omkostningerne ved gennemførelsen, vil Kommissionen i en meddelelse til Rådet forelægge et forslag, der skal gennemføres af Kommissionen sammen med medlemsstaterne..
–
Nationale ressourcer til gennemførelsen.

Varighed: 
2005-2006.
6.
Gennemførelse af effektiv eksportkontrol

–
Inden for EU

Rapporten fra taskforcen efter besøg aflagt inden for rammerne af peer-reviewet af nationale eksportkontrolsystemer indeholder generelle anbefalinger i forbindelse med de potentielle svagheder i EU-systemet. Rådet fastslog den 13. december 2004, at sådanne anbefalinger bør gennemføres straks. I Rådets Gruppe vedrørende Varer med Dobbelt Anvendelse har arbejdet med gennemførelsen af anbefalingerne derfor stået øverst på dagsordenen, og de resultater, der er opnået indtil nu, er beskrevet i en særskilt rapport til Rådet (15107/05).
Anbefalingerne omfatter:

a)
et presserende behov for at udveksle oplysninger i overensstemmelse med forordningen om varer med dobbelt anvendelse, især med hensyn til afslag på eksporttilladelser og til gennemførelsen af "catch-all"-bestemmelsen samt til følsomme slutbrugere

b)
behovet for at minimere evt. forskelle i den praktiske gennemførelse af forordningen om varer med dobbelt anvendelse

c)
undersøgelse af muligheden for at tilføje kontrol med transit og omladning

d)
behovet for at forbedre gennemsigtigheden af og bevidstheden om lovgivningen.

Indsats:
Gennemførelse af de anbefalinger, der er indeholdt i taskforcens rapport:
a)
Kommissionen agter at lancere et pilotprojekt for en database over EU-afslag og ikke-EU-afslag (Australien-Gruppen, NSG) som følge af det arbejde, den gennemførte fra juni til september med deltagelse af frivillige medlemsstater, og som blev godkendt af Gruppen vedrø​rende Varer med Dobbelt Anvendelse på dens møde den 14. okto​ber 2005.

b)
Kommissionen har udarbejdet forslag til Rådet om ændring af nugæl​dende generelle fællesskabsudførselstilladelser for at sikre ensartede vilkår, og de indgår nu i konsekvensanalysen. Desuden er der foreta​get en undersøgelse af de forskellige vilkår for anvendelse af de for​skellige typer af tilladelser, der er gældende i de 25 medlemsstater, som kan føre til forslag i 2006.

c)
en mulighed for at ændre artikel 3-4 i EF-forordningen, så told​myndighederne kan standse en vare i transit eller under omladning, er ved at blive undersøgt, og eventuelle forslag vil afhænge af konse​kvensanalysen. En række spørgsmål skal behandles, såsom udveksling af afslag på transit,  "no undercut"-bestemmelser vedrørende afslag på transit osv.. Med hensyn til gennemsigtighed i lovgivningen har Kommissionen udarbejdet en oversigt baseret på bidrag fra medlems​staterne (nogle bidrag er endnu ikke modtaget). Der kan udarbejdes retningslinjer for bedste praksis på grundlag af en konsekvensanalyse af omkostningerne for nogle medlemsstater ved at overholde denne praksis (menneskelige ressourcer, økonomiske midler, konsekvens for eksportører), og på grundlag af drøftelser og erfaringsudveksling i Gruppen vedrørende Varer med Dobbelt Anvendelse og Artikel 18-Koordinationsgruppen (ledet af Kommissionens tjenestegrene) eller i andre grupper, hvis f.eks. henstilling III.6 fra peer-gruppen om at øge anvendelsen af risikoanalyser med henblik på toldmyndighedernes håndhævelse af EF-forordningen gennemføres.

d)
virkningen af eventuelle ændringer af forordningen skal vurderes af uafhængige konsulenter; derefter skal Kommissionen forelægge for​slag til ændring af forordningen.
Ressourcer:
Eksperter fra medlemsstaterne og EU-institutionerne; konsulenter betalt af Kommissionen, Kommissionens personale.

Varighed:
Følgende er i gang:

a)
Forsøgsfasen (pilotprojekt) for en database over afslag for varer med dobbelt anvendelse (der skal finansieres og forvaltes af Kommissio​nens tjenestegrene) blev indledt i oktober 2005.

b)
Forslag om bedste praksis på visse områder kunne forelægges inden udgangen af 2005, men nogle af dem kan afhænge af resultaterne af konsekvensanalysen, især for ITT-kontrol.

c)
Konsekvensanalysen er i gang; resultaterne vil foreligge i begyndelsen af 2006; Kommissionen skal forelægge en meddelelse om EU's eks​portkontrolordning inden udgangen af 2006.

–
Uden for EU (jf. også bilag B, punkt 5)
EU vil fortsat fremme styrkelsen af eksportkontrolordningerne og tilslutning til retningslin​jerne heri, når det er hensigtsmæssigt. Medlemsstaterne kan også bidrage til dette mål ved fortsat at øge bevidstheden om vigtigheden af eksportkontrol i tredjelande.
Det er nødvendigt med en debat i EU om årsagerne til, at de nye medlemsstater endnu ikke har tilsluttet sig alle eksportkontrolordningerne med henblik på en fornyet beslutsom indsats for, at de nye medlemsstater snart tilslutter sig alle ordningerne.

Indsats: 
Diplomatisk/politisk.

Ressourcer:
a)
EU-institutionernes og medlemsstaternes diplomatiske/politiske ressourcer.

b)
Debat i PSC, og om nødvendigt i Rådet om medlemskab
Varighed: 
a)
2006-2008.

b)
Begyndelsen af 2006.

7.
Integrering af ikke-spredningspolitik i EU's forbindelser med tredjelande i bred for​stand 
–
Som Rådet anmodede om i 2003 (dok. 14997/03) skal indsatsen for at integrere ikke-spredningspolitikken i EU's forbindelser med tredjelande i bred forstand fortsætte. Ud over de klausuler, der tidligere er indarbejdet i stabiliserings- og associeringsaftalen med Albanien og i handels- og samarbejdsaftalen med Tadsjikistan, er der blevet indsat en klausul om masseødelæggelsesvåben i associeringsaftalen med Syrien, der blev para​feret i oktober 2004, og i den reviderede Cotonou-aftale, der blev åbnet for underteg​nelse i februar 2005.

–
Der er er indtil nu indsat et afsnit om masseødelæggelsesvåben, der omfatter samme ele​menter som "standardklausulen" i en række handlingsplaner i forbindelse med den eu​ropæiske naboskabspolitik: Ukraine, Moldova, Israel, Jordan, Marokko og Tunesien.

EU arbejder også på:

–
indsættelse af en klausul om masseødelæggelsesvåben i de igangværende forhandlinger om den mellemregionale associeringsaftale med Mercosur og i frihandelsaftalen med Golfens Samarbejdsråd 

–
indsættelse af en klausul om masseødelæggelsesvåben i de kommende individuelle afta​ler om partnerskab og samarbejde med landene i Sydøstasien såsom Thailand, Singapore, Indonesien, Filippinerne, Malaysia og Brunei. Der var i forhandlingsdirekti​verne enighed om (punkt 1.1), at spørgsmålet om, hvorvidt aftalen vil blive indgået af Fællesskabet og dets medlemsstater eller af Fællesskabet og Den Europæiske Union vil blive afgjort ved slutningen af forhandlingerne og på grundlag af den tekst, der fore​ligger efter forhandlingerne. En sådan klausul skal også indsættes i en eventuel tredje​generationsaftale med Kina
–
indsættelse af en klausul om masseødelæggelsesvåben i de næste stabiliserings- og associeringsaftaler på Balkan efter Albaniens eksempel, særlig med Bosnien-Hercegovina, Serbien-Montenegro og med Den Tidligere Jugoslaviske Republik Makedonien
–
indgåelse af et "parallelt" instrument med Pakistan i henhold til artikel 24 TEU, der skal indeholde en klausul om masseødelæggelsesvåben

–
indsættelse af et afsnit om masseødelæggelsesvåben, der omfatter de samme elementer som "standardklausulen", i handlingsplanerne med andre partnerlande under den euro​pæiske naboskabspolitik (Armenien, Georgien, Aserbajdsjan og Egypten).
Det bemærkes, at forhandlingerne om en politisk aftale med Iran, der skal indeholde en klau​sul om masseødelæggelsesvåben, er suspenderet for øjeblikket.

Indsats:

Fortsætte forhandlingerne om klausuler eller afsnit om masseødelæg​gelsesvåben i udkast til aftaler og handlingsplaner.
Ressourcer: 
Kommissionen, formandskabet og den højtstående repræsentant.
Varighed:

2006 og fremover.
8.
Udvikling af en strategi for andre regioner

a)
Indien (jf. også bilag B, punkt 8)
Forbindelserne mellem EU og Indien er blevet udbygget. På topmødet mellem EU og Indien i september 2005 blev der vedtaget en fælles handlingsplan, der også omfatter ikke-sprednings​emner, og som bl.a. opfordrer til, at der indføres en dialog mellem højtstående embedsmænd om ikke-spredningsemner.

Denne udvikling skal ses i forbindelse med EU's overordnede holdning til dette land. Ifølge EU's fælles holdning 2003/805/FUSP er EU's politik over for Indien i overensstemmelse med FN's Sikkerhedsråds resolution 1172 fra 1998: vort mål er, at Indien tiltræder alle relevante internationale instrumenter, navnlig NPT, CTBT og HCoC. EU bør opfordre Indien til at tage skridt hen imod ikke-spredningsregimet. EU bør udvikle samarbejdet inden for rammerne af UNSC-resolution 1540 gennem en udvidet dialog med eksportkontrolregimerne og fremme vedtagelsen af andre gennemsigtige foranstaltninger (f.eks. i form af en formel meddelelse til IAEA om politikker og praksis inden for eksportkontrol). Desuden bør Indien opfordres til på nedrustningskonferencen hurtigt at indlede forhandlinger om en traktat om forbud mod produktion af spalteligt materiale til brug for atomvåben og til i mellemtiden at vedtage et moratorium om produktionen af spalteligt materiale til brug for atomvåben.

Desuden bør EU opfordre Indien til at udvikle og indføre passende nationale infra​strukturer til et effektivt system for regnskab og kontrol med nukleart materiale. Et sådan system ville især 

hjælpe med til at påvise, at Indiens nukleare materiale ikke anvendes til spredningsaktiviteter. Disse gennemsigtighedsforanstaltninger kan udvikle sig til indgåelse af formelle aftaler om kontrolforanstaltninger mellem Indien og IAEA (IAEA udfører allerede nogle kontrolaktivi​teter på udvalgte nukleare anlæg i Indien).

Medlemsstaterne vil skulle koordinere indbyrdes med henblik på det arbejde, der vil blive ud​ført i navnlig Gruppen af Leverandører af Nukleart Materiale efter den fælles erklæring fra USA og Indien fra juli 2005. I alle tilfælde bør EU med alle midler gøre det klart, at dette på ingen måde kan ses som eller tolkes som en de facto-aner​kendelse af en status som kerne​våbenstat.
Indsats:

Politiske/diplomatiske midler med henblik på at fremme Indiens skridt i ret​ning af ikke-spredning, nedrustning og våbenkontrol, herunder indførelse af gennemsigtighedsforanstaltninger, eksportkontrolsamarbejde i henhold til UNSCR 1540 og støtte til CTBT-, HCoC- og FMCT-forhandlinger

Ressourcer:
EU-institutionernes og medlemsstaternes diplomatiske ressourcer.

Varighed:

2006-2008.
b)
Pakistan (jf. også bilag B, punkt 8)
Forbindelserne med Pakistan er blevet udbygget i 2004 gennem en handels- og associerings​aftale. Formandskabet har fået mandat til at forhandle en politisk aftale med Pakistan, der skal omfatte ikke-spredning og terrorisme.

Ifølge EU's fælles holdning 2003/805/FUSP og i overensstemmelse med FN's Sikkerhedsråds resolution 1172 fra 1998 er det fortsat EU's holdning, at Pakistan bør tiltræde alle relevante internationale instrumenter, navnlig NPT, CTBT og HCoC.
I mellemtiden bør Pakistan dog som et minimum opfordres til at forsikre det internationale samfund om, at det ikke bidrager til spredning. Som et første skridt i den retning bør EU op​fordre Pakistan til sideløbende at indføre gennemsigtighedsforanstaltninger, der kan forbedre deres status på ikke-sprednings-området over for det internationale samfund. Dette kunne ske ved at bidrage til gennemførelsen af sikkerhedsrådsresolution 1540, ved øget dialog med 
eksportkontrolregimerne og ved indførelse af andre gennemsigtighedsforanstaltninger (f.eks. i form af en formel meddelelse til IAEA om deres politikker og praksis med hensyn til eksport​kontrol). Endvidere bør Pakistan opfordres til på nedrustningskonferencen hurtigt at indlede forhandlinger om en traktat om forbud mod produktion af spalteligt materiale til brug for atomvåben og til i mellemtiden at vedtage et moratorium om produktionen af spalteligt mate​riale til brug for atomvåben.

Desuden bør EU opfordre Pakistan til at udvikle og indføre passende nationale infrastrukturer til et effektivt system for regnskab og kontrol med nukleart materiale. Et sådan system ville især hjælpe med til at påvise, at Pakistans nukleare materiale ikke anvendes til sprednings​aktiviteter. Disse gennemsigtighedsforanstaltninger kan udvikle sig og føre til indgåelse af en formel aftale om kontrolforanstaltninger mellem Pakistan og IAEA (IAEA udfører allerede nogle kontrolaktiviteter på udvalgte nukleare anlæg i Pakistan). I alle tilfælde bør EU med alle midler gøre det klart, at dette på ingen måde kan ses som eller tolkes som en de facto-aner​kendelse af en status som kernevåbenstat.

Indsats:

Politiske/diplomatiske midler med henblik på at fremme Pakistans skridt i retning af ikke-spredning, nedrustning og våbenkontrol, herunder indførelse af gennemsigtighedsforanstaltninger, eksportkontrolsamarbejde i henhold til UNSCR 1540 og støtte til CTBT-, HCoC- og FMCT-forhandlingerne.
Ressourcer:
EU-institutionernes og medlemsstaternes diplomatiske ressourcer.

Varighed:

2006-2008.
c)
ASEAN Regional Forum (ARF) (jf. også bilag B, punkt 5)
EU "deltager" i ASEAN Regional Forum (ARF), der er et politisk og sikkerhedsmæssigt forum med deltagelse af såvel ASEAN-landene som dets 14 dialogpartnere USA, Australien, Canada, New Zealand, Rusland, Japan og Kina, Republikken Korea, Den Demokratiske Folkerepublik Korea, Indien, Pakistan, Mongoliet og Papua New Guinea. I dette forum drøf​tes politiske og sikkerhedsmæssige spørgsmål på seminarer og workshops samt på et årligt ministermøde. Udveksling af synspunkter om ikke-sprednings-spørgsmål udgør en stor del af arbejdet.
Der vil blive afholdt en workshop/et seminar om eksportkontrol i november 2005 i Singapore. Desuden planlægger ARF at afholde et seminar om ikke-spredning af masseødelæggelses​våben med USA, Kina og Singapore som mødeledere i foråret 2006. Seminaret skal øge bevidstheden om truslen fra spredning, give mulighed for at drøfte vigtigheden af at tiltræde eksisterende traktater og konventioner, gennemgå landenes erfaringer med ikke-spredning og belyse, hvordan eksisterende ordninger bidrager til at mindske truslerne. Endelig vil seminaret kunne indkredse behovet for yderligere reducering af spredningsrelaterede trusler.
Indsats:

Politiske/diplomatiske initiativer til fremme af ikke-spredning i Sydøst- og Sydasien. Øget EU-deltagelse i seminarer om ikke-spredning og eksport​kontrol tilrettelagt inden for ARF. Navnlig sikring af relevant EU-deltagelse i seminaret om ikke-spredning af masseødelæggelsesvåben ledet af USA, Kina og Singapore i foråret 2006.
Ressourcer:
Diplomatiske midler fra medlemsstaterne og EU-institutionerne

Varighed:

2006-2008.

BILAG B
PRIORITETER, DER KRÆVER EU-FINANSIERING

(PM:
De angivne finansielle skøn er vejledende og berører ikke budgetmyndighedens beføjelser).

1.
Støtte til universalisering og multilateralisme

Ud over politisk/diplomatisk aktivitet kan EU, hvor det er relevant, støtte
–
workshops og konferencer organiseret af Den Internationale Atomenergiorganisation (IAEA) med henblik på at fremme ikke-deltagende staters tiltrædelse af ikke-spred​ningstraktaten (NPT) - herunder indgåelse af IAEA-kontrolaftaler og tillægsprotokollen,

–
workshops og konferencer organiseret af det midlertidige tekniske sekretariat for Organisationen for Traktaten om et Altomfattende Forbud mod Atomprøvesprængnin​ger (CTBTO) med henblik på at fremme ikke-deltagende staters tiltrædelse af CTBT,
–
workshops og konferencer organiseret af Organisationen for Forbud mod Kemiske Våben (OPCW) med henblik på at fremme tiltrædelse af konventionen om kemiske våben (CWC),
–
workshops, der kan fremme tiltrædelse af konventionen om forbud mod biologiske våben og toksinvåben (BTWC)
–
workshops, der kan fremme universalisering af Haag-adfærdskodeksen mod spredning af ballistiske missiler (HCOC), 

–
samt workshops og konferencer organiseret af FN-kontoret eller Unidir i Genève som led i nedrustningskonferencen.
–
Tilbud om administrativ og juridisk bistand til udarbejdelse af nationale love og admini​strative bestemmelser med henblik på gennemførelse og overholdelse af traktaterne og til udarbejdelse af de nødvendige indledende og efterfølgende erklæringer eller gennem​sigtighedsforanstaltninger kan ligeledes bidrage til at lette tiltrædelse af yderligere sta​ter.
Den fælles aktion til støtte for OPCW's aktiviteter, der blev vedtaget i 2004 og nu er ved at blive gennemført, bør forlænges med 3 eller 4 år. En anden EU-prioritet bør være støtte til BTWC navnlig i form af bistand til landenes udarbejdelse af lovgivning. Dette kan foregå ved hjælp af en fælles EU-aktion i lighed med den, som OPCW har opstillet for kemiske våben. Da der ikke findes nogen international organisation vedrørende biologiske våben, kunne den personlige repræsentants kontor for masseødelæggelsesvåben gennemføre denne fælles aktion i 2006.
Indsats:
–
Deltagelse af EU-repræsentanter i seminarer og workshops, der skal fremme universel anvendelse af NPT, herunder IAEA-kontrolaftaler og tillægsprotokollen, CTBT, CWC, BTWC og HCOC.

–
Fælles aktion om støtte til OPCW med henblik på at fremme universel anvendelse af CWC og yde bistand til national gennemførelse i de lande, der er parter i CWC, og yde bistand til internationalt samarbej​de på det kemiske område (forlænges med 3 eller 4 år).
–
Forlængelse af den fælles aktion om støtte til IAEA (2006-2008).

–
Fælles aktion om støtte til det midlertidige tekniske sekretariat for CTBTO (2006-2008) med henblik på at styrke CTBT-kontrolordnin​gen, indtil traktaten træder i kraft.
–
Fælles aktion om støtte til BTWC: fremme af universaliteten gennem regionale workshops og bistand til udarbejdelse af national lovgiv​ning.

(Den personlige repræsentants kontor har under det britiske formand​skab udarbejdet udkast til fælles aktion og handlingsplan).

–
Fælles aktion vedrørende biologisk krigsførelse: støtte til regional uddannelse i biosikkerhed og patogen sikkerhed.
Ressourcer:
–
± 2 mio. € om året til den fælles aktion om støtte til OPCW.

–
± 10 mio. € om året til den fælles aktion om støtte til IAEA (hvoraf 6 mio. € kunne anvendes til at forbedre kontrollen med og beskyttel​sen af nukleart materiale og radioaktive kilder) (jf. punkt 2).
–
1 mio. € om året til den fælles aktion til støtte for CTBTO
–
 1 mio. € om året til den fælles aktion til støtte for BTWC
–
2 mio. € om året til den fælles aktion til støtte for regional uddannelse i biosikkerhed og patogen sikkerhed
Varighed:

–
2006–2008.

2.
Styrkelse af sikkerheden af nukleart materiale og radioaktive kilder
–
Bistand til tredjelande

Styrkelse af sikkerheden omkring nukleart materiale og radioaktive kilder i tredjelande er på baggrund af de seneste begivenheder sat meget højt på dagsordenen. I den forbindelse bør det være et mål at bistå de mest sårbare lande, dem der har ret små, men i de fleste tilfælde ikke godt eller slet ikke kontrollerede eller beskyttede, mængder af nukleart materiale og radioak​tive kilder, med at udvikle passende (lovgivningsmæssige, administrative og tekniske) infra​strukturer og uddannelse af dertil knyttet ekspertise, så de kan leve op til internationale stan​darder for kontrol med og beskyttelse af nukleart materiale og radioaktive kilder.

Den eksisterende fælles aktion om støtte til IAEA har til formål at styrke sikkerheden af nukleart materiale og radioaktive kilder ved 1) at forbedre den fysiske beskyttelse af nukleare anlæg og materialer, 2) styrke kontrollen med og beskyttelsen af radioaktive kilder, 3) bistå lande med at bekæmpe ulovlig handel med nukleart materiale og radioaktive kilder, og 4) yde lovgivningsmæssig bistand til lande med henblik på at gennemføre IAEA-tillægsprotokollen. De nuværende geografiske prioriteter er Balkan, Centralasien, Kaukasus og Middelhavsområ​det/Mellemøsten.

Disse aktiviteter bør udvides med hensyn til geografisk anvendelsesområde (f.eks. ved også at medtage landene i Afrika syd for Sahara, hvor kontrollen med og beskyttelsen af nukleart materiale og radioaktive kilder er ekstremt dårlig i mange lande) med henblik på at imødegå risikoen for, at terrorister får adgang til materiale, der kan bruges til fremstilling af masse​ødelæggelsesvåben. Desuden bør der tages fat på alle de identificerede prioriterede områder på en mere overordnet måde og som en hastesag for at rette op på de nuværende mangler med hensyn til lovgivningsmæssig, administrativ og teknisk infrastruktur i alle lande, der har behov for hjælp. Der bør især lægges vægt på uddannelse af eksperter, navnlig gennem rele​vante programmer ledet af IAEA, i sårbarhedsvurdering, fysisk beskyttelse, systemdesign, materialeregnskab, regler for nuklear sikkerhed og andre områder, der har indflydelse på en effektiv nuklear sikkerhed og et effektivt regnskabssystem.

Alle disse aktioner skal koordineres på en passende måde med eksisterende og kommende Kommissions- og medlemsstatsprogrammer i tilknytning til materialebeskyttelse, 

-kontrol og -regnskab (MPC&A).

Der blev vedtaget en fælles aktion om forbedring af den fysiske beskyttelse af et nukleart anlæg i Rusland i november 2004. Gennemførelsesaftalen mellem Kommissionen og det tyske udenrigsministerium blev undertegnet kort efter, men projektet er endnu ikke startet på grund af forsinkelser fra russisk side. Det bør overvejes at gennemføre yderligere projekter for beskyttelse af nukleare anlæg i Rusland. Det er fortsat vigtigt at koordinere med G8's globale partnerskab.
Indsats:
a)
Forbedring af sikkerheden af nukleare og radioaktive materialer på Balkan, i Centralasien, Kaukasus og Middelhavsområdet/Mellemøsten ved hjælp af den eksisterende fælles IAEA-aktion med udvidet geo​grafisk dækning (for at medtage Afrika) og mere overordnet og retti​dig behandling af de prioriterede områder med yderligere fokus på uddannelse af eksperter.

b)
Forbedring af den nukleare sikkerhed i Rusland ved hjælp af ny fælles aktion om støtte til fysisk beskyttelse af et nukleart anlæg i Den Russiske Føderation

Ressourcer:
a)
10 mio. € for 2006 og det samme for de følgende år, hvoraf de 6 mio. € om året skal anvendes til at forbedre kontrollen med og beskyttelsen af nukleart materiale og radioaktive kilder.

b)
5 mio. € for 2006 og det samme for de følgende år.

Varighed:
a)
2006-2008.

b)
2006-2008.

3.
Fysisk beskyttelse af biologiske laboratorier

For at imødegå risikoen for, at biologiske agenser falder i hænderne på ikke-statslige aktører, bør der gøres en indsats for at forbedre den fysiske beskyttelse af laboratorier.

Ukraine har rettet henvendelse til EU med anmodning om bistand, og andre lande vil også kunne behøve hjælp. Det er så meget mere vigtigt, som der ikke findes nogen international organisation for gennemførelsen af forbuddet mod biologiske våben.

Indsats:

–
at støtte Ukraine




–
at støtte andre lande.

Ressourcer:
–
Fælles aktion vedrørende Ukraine (4 mio. € om året)




–
Fælles aktion vedrørende andre lande end Ukraine (4 mio. € om året).

4.
Bidrag til nedrustning og demontering af masseødelæggelsesvåben

De erfaringer, der er indhøstet i forbindelse med gennemførelsen af de fælles aktioner for Den Russiske Føderation med hensyn til bortskaffelse af nukleart materiale fra våben, destruktion af kemiske våben og demontering af anlæg tyder på, at en forlængelse af denne fælles aktion ville være ønskelig. På dette område er samarbejdet med IAEA og OPCW af afgørende betydning.

En prioritet kunne være at støtte destruktion af kemiske våben i Albanien. Denne prioritet be​grundes med den geografiske nærhed samt den svage statskontrol i Albanien. En sådan støtte ville være politisk betydningsfuld, da Albanien er et naboland.

En anden prioritet kunne være destruktion af kemiske våben i Rusland.

Indsats:
–
Støtte til demontering af kemiske våben i Albanien ved en ny fælles aktion

–
Fælles aktioner til støtte for nedrustnings- og demonteringsaktiviteter i Den Russiske Føderation.
Ressourcer:
–
Fælles aktion Albanien, 500 000 € om året (2,5 mio. € over 5 år)

–
Fælles aktion Rusland (6 mio. € om året).
Varighed:



2006-2009.
5.
Gennemførelse af effektiv eksportkontrol.
–
Bistand til og samarbejde med tredjelande.
EU's betydelige lovgivningskorpus på eksportkontrolområdet, samt de erfaringer, der er ind​høstet og den bedste praksis, der er kortlagt i forbindelse med peer review-processen, giver EU et virkelig godt udgangspunkt for at støtte tredjelande i udviklingen af effektive eksport​kontrolsystemer.
Støtten omfatter bistand til at udarbejde og gennemføre lovgivning om eksportkontrol. Eks​perter fra medlemsstaterne og EU-institutionerne koordinerer og/eller deltager i dette arbejde. Der er fastlagt prioriterede områder (f.eks. Balkan, Østeuropa, Mellemøsten og Nordafrika, de tre sidstnævnte er partnere inden for den europæiske naboskabspolitik, og lande med vigtige afskibningsknudepunkter).
De fleste af partnerlandene i den europæiske naboskabspolitik er klar over, at de er nødt til at indføre eller forbedre eksport- og transitkontrollen, samt kontrollen med den endelige anven​delse, og flere har givet udtryk for, at de er rede til at samarbejde med EU på dette område. Ukraine har allerede henvendt sig til en række medlemsstater om dette spørgsmål. EU kunne udforme bistand, f.eks. gennem administrative venskabsprogrammer, som kunne gennemføres i samarbejde med en eller to medlemsstater.
Mange af disse lande modtager også bistand fra EU på grundlag af fællesskabsprogrammer, f.eks. i forbindelse med grænseforvaltning. Disse programmer kunne, i det omfang det er muligt, udvides til også at omfatte et eksportkontrolelement. 
Rusland er blevet identificeret som en nøglesamarbejdspartner i strategien mod spredning af masseødelæggelsesvåben. I øjeblikket er der ved at blive lagt sidste hånd på et Tacis-projekt med henblik på at yde teknisk bistand på eksportkontrolområdet. 

Med Kina bør EU i overensstemmelse med den europæiske sikkerhedsstrategi udvikle et strategisk partnerskab. Kinas politik inden for kontrol med strategisk eksport er forenelig med europæiske strategier på dette område. Som følge af kontakter mellem den højtstående repræ​sentants personlige repræsentant og kinesiske myndigheder blev der i januar 2005 af​holdt et ad hoc-møde i Beijing om eksportkontrol og udveksling af bedste praksis med delta​gelse af eksperter fra medlemsstaterne og EU-embedsmænd. Som opfølgning ad hoc-mødet gav de kinesiske myndigheder udtryk for interesse for uddannelseskursus for toldembeds​mænd.
Med hensyn til gennemførelsen af bistandsprogrammer på eksportkontrolområdet er der ikke kun behov for at stille de nødvendige finansielle midler til rådighed, men også for at sikre, at der er passende menneskelige ressourcer til rådighed, idet relevant ekspertise er et altafgø​rende element i en vellykket projektgennemførelse på det område. Eftersom gennemførelsen af eksportkontrol er et nationalt ansvar, kan de passende eksperter kun findes i medlemssta​terne. Dette gælder også Kommissionens pilotprojekter.

Indsats:
–
Kommissionens Tacis-eksportkontrolprojekt i Rusland, der skal starte ved udgangen af 2005.



–
Bistand på eksportkontrolområdet kunne mere specifikt rettes mod:




Kina: uddannelsesprogram for toldembedsmænd.




Ukraine: en første workshop mellem EU og Ukraine om gennemførelse af eksportkontrol som indledning til en langsigtet samarbejde

Syrien: efter indarbejdelsen af en masseødelæggelsesklausul i associerings​aftalen.


Euromed-partnerne: ud over tilfældet Syrien, kan et samarbejde om eksport​kontrol blive en af de foranstaltninger, der kan være en del af opfølgningen af ad hoc-mødet om ikke-spredning af masseødelæggelsesvåben.

Golfsamarbejdsrådet: efter indarbejdelse af en masseødelæggelsesklausul i frihandelsaftalen med Golfsamarbejdsrådet, og når forhandlingerne er af​sluttet.

Indien: på grundlag af en fælles EU-Indien handlingsplan. En første work​shop mellem EU og Indien om gennemførelse af eksportkontrol kunne ind​lede processen.


Pakistan: efter en anmodning fremsat under uformelle samtaler med den personlige repræsentant vedrørende masseødelæggelsesvåben. En første workshop mellem EU og Pakistan om gennemførelse af eksportkontrol kunne indlede processen.

AVS-landene: på grundlag af den reviderede Cotonou-aftale (der er åbnet for undertegnelse), efter at relevante rådsgrupper har udpeget prioriteter, både regionalt og tematisk, afhængigt af risikoen for involvering i ulovlige indkøbsnetværk.


Middelhavslandene: (på grundlag af en handlingsplan).

–
Kommissionens pilotprojekt for 2005 om midler til eksportkontrolaktioner (i fire lande, der endnu ikke er udpeget), som skal indledes ved udgangen af 2005.

Ressourcer:–
Nationale eksperter fra medlemsstaterne til at sikre gennemførelse, f.eks. gennem administrative venskabsaftaler.
–
Tacis- og pilotprogrammer i en indledende fase. På længere sigt vil 
fastlæggelse af yderligere prioriteter afhænge af, om der er finansielle mid​ler og ekspertise til rådighed og af en passende ramme for et sådan samar​bejde.

6.
Lette omskoling af eksperter inden for masseødelæggelsesvåben (WMD)
At bekæmpe ulovlig handel med materialer og teknologi og demontere WMD-anlæg er ikke tilstrækkeligt til at forebygge udvikling af nye programmer. Efter at det er blevet opdaget, at der i nogle stater er blevet gennemført hemmelige WMD-programmer, er det indlysende, at der er behov for at absorbere en betydelig videnskabelig viden og at kanalisere den videnska​belige ekspertise, der tidligere var rettet mod WMD-programmer, over til civile anvendelses​områder. Igennem en række år har EU gennem Tacis finansieret ISTC i Moskva og USTC i Kiev, men denne ordning kan måske ikke anvendes på videnskabsfolk fra andre regioner.

Med forbehold af nærmere undersøgelser og vurderinger synes det derfor mere hensigtsmæs​sigt i stedet at forestille sig indførelse af en mekanisme, der kan formidle afgørende ekspertise og færdigheder til europæiske offentlige og private industrier, eventuelt via en ordning, hvor​efter FoU-midler fra industrien og den private sektor kan anvendes til at beskæftige tidligere WMD-videnskabsfolk.

Indsats:
–
Indførelse af en mekanisme, der skal formidle afgørende ekspertise og kvalifikationer til europæiske offentlige og private virksomheder eller forskningscentre.

Ressourcer:
–
Oprettelse af en mekanisme til formidling af videnskabsfolk ville kun kræve forholdsvis begrænsede midler.
Varighed:

–
For en mekanisme: 3 år.

7.
Udvikling af sikkerhedsaspektet af Barcelona-processen
EU er altid gået ind for en zone fri for masseødelæggelsesvåben og deres fremføringssystemer i Mellemøsten som led i den mere generelle indsats for at fremme sikkerhed og stabilitet i Mellemøsten og Middelhavsområdet. EU har fremmet indførelsen af Barcelona-processen som en platform for stabilitet, samarbejde og dialog mellem Euromed-partnerne på begge sider af Middelhavet. Der er imidlertid kun gjort langsomme og vanskelige fremskridt med sikkerhedsaspektet af denne proces. De vellykkede forhandlinger om en associeringsaftale med Syrien samt udviklingen i Libyen giver en enestående mulighed for at indlede en ny drøftelse om sikkerhedsspørgsmål med partnerne i Middelhavsområdet/Mellemøsten, også som led i Barcelona-processen. Den personlige repræsentant har foreslået en workshop for højtstående embedsmænd med tilknytning til Barcelona-processen på linje med formand​skabskonklusionerne fra Euromed-udenrigsministrenes møder (Dublin, Haag, Luxembourg). Mandatet for et sådant møde er ved at blive fastlagt. En sådan workshop kunne være ud​gangspunkt for en ny tillidsskabende proces, der bl.a. kunne sigte mod den endelige målsæt​ning om en zone i Mellemøsten, der er fri for masseødelæggelsesvåben og deres fremfø​ringsmidler. Mere specifikt bør man overveje muligheden af at anvende Meda-programmet til at støtte gennemførelse af WMD-relaterede tilsagn i associeringsaftalerne og handlingspla​nerne i forbindelse med den europæiske naboskabspolitik, især oprettelse og udvikling af systemer til kontrol med eksport og endelig anvendelse.

Indsats:
–
Afholdelse af et første ad hoc-møde om ikke-spredning og nedrust​ning, der skal indlede en gradvis proces blandt Barcelona-parternes repræsentanter for våbenkontrol i 2005.

Som mulig opfølgning af den første workshop:

–
Afholdelse af regelmæssige målrettede seminarer/møder om ikke-spredning som yderligere tillidsskabende foranstaltninger (f.eks. for at fremme visionen om en zone fri for masseødelæggelsesvåben og deres fremføringssystemer).

–
Indførelse af en samarbejdsmekanisme (f.eks. gennem et netværk af kontaktsteder), således som Euromed-ministrene opfordrede til på de​res møde i 2004 i Dublin for at fremme samarbejdsprojekter mellem Euromed-partnere

–
Øget opmærksomhed med hensyn til bistand til eksportkontrol og grænseforvaltning i MEDA-programmet.
Ressourcer:
–
Ca. 100 000 € fra FUSP-budgettet/MEDA til seminarer/møder.

Varighed:
–
2005-2008.

8.
Udvikling af en strategi for andre regioner
–
Mellemøsten
Som led i EU's strategiske partnerskab med Middelhavslandene og Mellemøsten bør vi være indstillet på at overveje samarbejds- og bistandsprogrammer, der er afstemt efter hver specifik situation. Som led i gennemførelsen af EU's strategi mod spredning af masseødelæggelses​våben kunne Iran, Irak og GCC-staterne være af særlig interesse. Middelhavslandene er alle​rede omfattet af ovennævnte samarbejde som led i Barcelona-processen og den europæiske naboskabspolitik.

–
Indien
Forbindelserne mellem EU og Indien er for nylig blevet opgraderet til et strategisk partner​skab, og der blev vedtaget en fælles aktion på topmødet mellem EU og Indien i septem​ber 2005. Den åbner bl.a. mulighed for at arbejde for effektive eksportkontrolforanstaltninger for varer med dobbelt anvendelse og for konsultationer om nedrustning og ikke-spredning, også for at indkredse mulige samarbejdsområder. Bistand med hensyn til eksportkontrol ville, ud over det nukleare område, også skulle omfatte det kemiske og det biologiske område samt missiler (jf. pkt. 5 ovenfor).

Indsats:
–
Dialog om ikke-spredning (gennemførelse af handlingsplanen mellem EU og Indien

–
Bistand til forbedring af Indiens eksportkontrolsystemer.

Ressourcer:
–
500 000 € til bistand til eksportkontrol.

Varighed:
–
3-5 år.

–
Pakistan
Sideløbende med den foreslåede handels- og samarbejdsaftale mellem EU og Pakistan har formandskabet fået til opgave at forhandle om en politisk aftale med Pakistan, der også om​fatter ikke-spredning. Med henblik på en sådan aftale kunne der afholdes konsultationer om mulige aktiviteter, f.eks. på eksportkontrolområdet. Bistand med hensyn til eksportkontrol ville, ud over det nukleare område, også skulle omfatte det kemiske og det biologiske område samt missiler (jf. pkt. 5 ovenfor).

Indsats:
–
Dialog om ikke-spredning (der skal fastlægges en passende ramme, idet målet skal være at blive enige om indarbejdelsen af en klausul vedrørende masseødelæggelsesvåben i en politisk aftale mellem EU og Pakistan med hjemmel i artikel 24)

–
Bistand til forbedring af Pakistans eksportkontrolsystem

Ressourcer:
–
500 000 € til bistand til eksportkontrol.

Varighed:
–
3-5 år.

________________________







� 	Nogle af disse aktioner ville være mere effektive, hvis de parallelt eller efterfølgende støttes af initiativer, der indebærer mobilisering af finansielle midler.


� 	Kommissionen gør opmærksom på, at de finansielle skøn i bilag II kun kan være vejledende og ikke foregriber resultaterne af Kommissionens programmering af instrumenterne i første søjle. Kommissionen gør endvidere opmærksom på, at skønnene ikke kan have indflydelse på, om der er midler til rådighed på FUSP-budgettet.

